laion/Wikipedia-Exotic huggingface dataset:
שושי כחלון-כידור

שוש (שושי) כחלון-כידור (נולדה ב-4 באוגוסט 1965) היא פוליטיקאית ישראלית שכיהנה כראש עיריית כפר יונה וסגן אלוף במילואים. שימשה מפקדת הגדוד הראשונה בצה"ל וסגנית מפקד "מגל". כחלון-כידור גדלה בשכונת מורשה ברמת השרון, במשפחה בת תשעה ילדים. התגייסה לצה"ל בשנת 1984. בין היתר, שימשה כמפקדת בסיס הטירוניות במחנה 80, מפקדת בית הספר לקצינות בבה"ד 12 וסגנית מפקד מערך בסיסי הטירונות הכלל צה"ליים (מגל). עם קבלת ההחלטה על שילוב גברים ונשים בקורס הכשרה לקצונה, הייתה למפקדת הגדוד הראשונה בצה"ל בהכשרת הקצונה. השתחררה מצה"ל בשנת 2009 בדרגת סגן-אלוף. לכחלון-כידור תואר ראשון בלימודי המזרח התיכון וארץ ישראל מאוניברסיטת חיפה. כחלון-כידור התמודדה לראשות המועצה המקומית כפר יונה בבחירות בשנת 2013. היא קיבלה כ-28% מהקולות והפסידה לראש המועצה הקודם, אפי דרעי. כיהנה בתפקיד ראש האופוזיציה במועצה. בשנת 2018 התמודדה בשנית לראשות העיר כפר יונה וניצחה את דרעי, אשר כיהן בתפקיד ראש העיר במשך 41, שנים ברוב של כ-47% לעומת 36% שאותם קיבל דרעי. בשנת 2023 הכריזה על התמודדות בפעם השלישית לראשות העיר כפר יונה. בעקבות מלחמת חרבות ברזל הבחירות נדחו לפברואר 2024, שם הפסידה כידור ליריבה אלברט טייב שזכה ב-60% מקולות הבוחרים. כחלון-כידור נשואה למוטי כידור ואם לשתי בנות. היסטוריה בצה"ל: המג"דית הראשונה, באתר וואלה, 20 במאי 2003
דה סוטו סוב-אורבן

דה סוטו סוב-אורבן (באנגלית: DeSoto Suburban) היא מכונית משפחתית גדולה שיוצרה על ידי חטיבת "דה סוטו" בחברת קרייזלר האמריקאית בין השנים 1946–1954. דגמי ה"דה סוטו סוב-אורבן" התאימו לצרכנים הזקוקים לרכב בעל קיבולת גדולה, ולמוניות. במדינת ישראל מוניות "דה סוטו סוב-אורבן" היו מאוד נפוצות מתחילת שנות החמישים של המאה העשרים. הדגם שווק כמונית עירונית וכמונית בין־עירונית. המוניות היו שחורות כאשר לקראת סוף העשור נוסף הפס שסימל בדרך כלל שיוך עירוני. (מוניות בינעירוניות עוטרו בפס עם רבועים רבועים שחור לבן). חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928. חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי. סדרה ראשונה (יוצרה בין השנים 1946-1949) סדרה שנייה (יוצרה בין השנים 1950-1954) "DeSoto Custom Suburban" "DeSoto Custom Suburban Tip-Toe Shift" 4 דלתות דלתות אחוריות - "דלתות התאבדות" (הדלת נפתחת בניגוד לציר התנועה הקדמי) 7 מושבים (ב-3 טורים), "דה סוטו סוב-אורבן", דגם "D11 Sedan" - תוכנן 8 מושבים ב-3 טורים תאוצה בין 0-100 קמ"ש היא 23.7 שניות (סדרה ראשונה דגם "DeSoto Custom Suburban") תאוצה בין 0-100 קמ"ש היא 28.2 שניות (סדרה ראשונה דגם "DeSoto Custom Suburban Tip-Toe Shift") דגם "דה סוטו סוב-אורבן הופיע בסרטים וסדרות טלוויזיה כגון ימים מאושרים "דה סוטו סוב-אורבן", שנת 1947 "דה סוטו סוב-אורבן", שנת 1947 "דה סוטו סוב-אורבן", שנת 1947 - מבט לתא הנוסעים "דה סוטו סוב-אורבן", שנת 1947 - מבט לתא הנהג ולוח מחוונים "דה סוטו סוב-אורבן" "דה סוטו סוב-אורבן" - מונית בנמל התעופה סכיפהול, הולנד "דה סוטו סוב-אורבן", דגם "D11 Sedan", שנת 1946 קרייזלר דה סוטו דה-לוקס דה סוטו איירסטרים דה סוטו איירפלו דה סוטו דיפלומט דה סוטו פאוורמסטר מוניות בישראל מדיה וקבצים בנושא דה סוטו סוב-אורבן בוויקישיתוף דה סוטו סוב-אורבן, סרטון באתר יוטיוב דה סוטו סוב-אורבן, סרטון באתר יוטיוב John Gunnell, The Standard Catalog of American Cars 1946-1975, Krause publications, 1987, ISBN 0-87341-096-3. "דה סוטו סוב-אורבן" בישראל נוסטלגיה רכב, "המכונית של פעם" מונית (דה סוטו וגם צ'אקר), 24 באפריל 2004 ynet".co.il/articles/0,7340,L-2906431,00.html" "דה סוטו סוב-אורבן" tapuz.co.il/forums/viewmsg "דה סוטו סוב-אורבן" - מפרט טכני ומידות, שנת 1947 automobile-catalog.com/make/desoto/full-size_desoto_1gen/full-size_desoto_1gen_custom_suburban/1947 "דה סוטו סוב-אורבן" jalopnik.com/5283408/1947-desoto-custom-suburban-makes-minivans "דה סוטו סוב-אורבן" - 7 מקומות trombinoscar.com/desoto/ds4701 "דה סוטו סוב-אורבן" בסרטים וסדרות טלוויזיה imcdb.org/vehicles_make-DeSoto_model-Suburban
יוהאן בן עלואן

יוהאן בן עלואן (בערבית: يوهان بن علوان; נולד ב-28 במרץ 1987) הוא כדורגלן תוניסאי-צרפתי המשחק בעמדת הבלם. בן עלואן התחיל את הקריירה שלו במחלקת הנוער של סנט אטיין, ממנה עבר לקבוצת המילואים וממנה לקבוצה הבוגרת. בקיץ 2010 חתם בצ'זנה מהסרייה א'. בקיץ 2012 חתם בפארמה לחמש עונות. בינואר 2014 חתם באטאלנטה. ב-3 באוגוסט 2015 בן עלואן חתם בלסטר סיטי תמורת 8 מיליון אירו. ב-31 בינואר 2016 הושאל לפיורנטינה, אך נפצע עם הגעתו וסיים את העונה. ב-18 בינואר 2019 חתם בנוטינגהאם פורסט לעונה וחצי. ב-5 באוקטובר 2020, בן עלואן חתם באריס סלוניקי מליגת העל היוונית. בקיץ 2022 הצטרף לנובארה. בצעירותו, שיחק בן עלואן בנבחרת הצעירה של צרפת. בשנת 2010 הצהיר כי הוא מעוניין לייצג את נבחרת תוניסיה. הוא זומן לסגל הנבחרת לקראת המשחק נגד צ'אד, אך לא נכלל בסגל הנבחרת לקראת המשחק כיוון שלא חוסן. באוקטובר של אותה שנה זומן לנבחרת, אך דחה את הזימון בטענה כי הוא מכוון לשחק בנבחרת צרפת. ב-23 במרץ 2018 בן עלואן ערך את הופעת הבכורה שלו בנבחרת בניצחון 0–1 נגד איראן. בן עלואן נכלל בסגל הנבחרת לקראת מונדיאל 2018. מדיה וקבצים בנושא יוהאן בן עלואן בוויקישיתוף יוהאן בן עלואן, באתר Transfermarkt יוהאן בן עלואן, באתר Soccerway יוהאן בן עלואן, באתר BDFutbol יוהאן בן עלואן, באתר WorldFootball.net יוהאן בן עלואן, באתר National Football Teams יוהאן בן עלואן, באתר FootballDatabase.eu
עבודה ברורה

מכון עבודה ברורה הוא מכון מחקר תורני ישראלי, העוסק בביאור דברי הגמרא ודברי הראשונים והאחרונים המפרשים אותה. המכון שוכן בשכונת סנהדריה בירושלים. המכון נוסד בשנת ה'תשס"ג (2003) על ידי הרב יצחק מיטניק. הספרים הראשונים נכתבו על מסכת עבודה זרה. בהמשך חוברו כרכים על מסכתות נוספות וכן נערכו "קובצי מפרשים", שהם אספת המפרשים על פי סדר הדף. הספרים מיועדים גם ללומדים מתחילים וגם למתקדמים. מבין הספרים שפרסם המכון: עבודה ברורה על מסכתות עבודה זרה (ד' כרכים, ב' מהדורות), ערכין (ב' מהדורות), הוריות, תמורה (ב' כרכים), ברכות פרק ראשון, סוכה פרקים ג' - ה' (ג' כרכים), ראש השנה (ג' כרכים), נידה פרק ראשון ושני (ג' כרכים), כריתות (ג' כרכים), מכות, נדרים (פרק ראשון שני ושלישי, ב’ כרכים). כן יצאו ספרי קובץ מפרשים על מסכת שבת סוגיא דחנוכה, מסכת שבת סוגיא דמתן תורה, על יומא (ג' כרכים), ר"ה (ב' כרכים) וע"ז (ג' כרכים). עבודה ברורה על עבודה זרה חלק א עבודה ברורה על עבודה זרה חלק ב, כרך א עבודה ברורה על עבודה זרה חלק ב, כרך ב עבודה ברורה על עבודה זרה חלק ג עבודה ברורה על ראש השנה חלק א עבודה ברורה על ראש השנה חלק ג עבודה ברורה על סוכה חלק א עבודה ברורה על סוכה חלק ב עבודה ברורה על הוריות עבודה ברורה על ערכין עבודה ברורה על נדה פרק ראשון חלק א עבודה ברורה על נדה פרק ראשון חלק ב עבודה ברורה על נדה פרק שני אתר ידידי מכון עבודה ברורה (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבודה ברורה".
ג'ו גולד

ג'ו גולד הוא אתלט יהודי-אמריקאי בעבר, בעל 8 מדליות מהמכביות, מהן 4 זהב, פעמיים ברציפות אלוף המכביה (התשיעית 1973 והעשירית 1977) בהטלת כידון ובהדיפת כדור ברזל ושיאן המכביה בהטלת כידון. בתחרויות האתלטיקה של המכביה התשיעית שנערכו בשנת 1973 זכה גולד ב-4 מדליות, 2 זהב, 1 כסף ו-1 ארד. מדליות זהב, בהטלת כידון בשיא מכביה חדש של 71.36 מטר, לפני יצחק סיגורה (70.22 מטר) ושאול שטיין (65.78 מטר), שניהם מישראל ובהדיפת כדור ברזל בתוצאה של 16.22 מטר, לפני אורי זוהר (14.83 מטר) ועופר בורובסקי (14.75 מטר), שניהם מישראל. מדליית כסף, בזריקת דיסקוס בתוצאה של 45.28 מטר, אחרי ג'רי וולף מארצות הברית שקבע שיא מכביה חדש של 51.92 מטר ולפני אחיקם פולונסקי מישראל (40.52 מטר). מדליית ארד, ביידוי פטיש בתוצאה של 48.70 מטר, אחרי דב ג'רסי מארצות הברית שקבע שיא מכביה חדש של 60.84 מטר ומאיר יעקובי מישראל (50.70 מטר). בתחרויות האתלטיקה של המכביה העשירית שנערכו בשנת 1977 זכה גולד ב-4 מדליות, 2 זהב ו-1 כסף. מדליות זהב, בהטלת כידון בתוצאה של 71.00 מטר, לפני יצחק סיגורה (64.62 מטר) והנרי בוקרה מצרפת (63.44 מטר) ובהדיפת כדור ברזל בתוצאה של 17.00 מטר, לפני מרק וולדמן מארצות הברית (16.45 מטר) ויאיר מקלר מישראל (15.07 מטר), ובכך הגן על תואריו. מדליות כסף, בזריקת דיסקוס בתוצאה של 48.48 מטר, אחרי ג'יי פושקין מארצות הברית בשיא כמביה חדש של 52.78 מטר ולפני מרק וולדמן (44.04 מטר) וביידוי פטיש בתוצאה של 48.20 מטר, אחרי דב ג'רסי שקבע שיא מכביה חדש של 66.56 מטר ולפני עמיהוד רבינוביץ' מישראל (45.62 מטר). גולד נשוי ומורה לחינוך גופני מלוס אנג'לס, קליפורניה. מרדכי רוזנבלום, מנצחי המכביה רוצים לעלות לארץ, מעריב, 1 באוגוסט 1977 מרדכי רוזנבלום, "אנחנו על המזוודות", מעריב, 7 באוגוסט 1977
דה סוטו פאוורמסטר

דה סוטו פאוורמסטר (באנגלית: DeSoto Powermaster) היא מכונית משפחתית גדולה שיוצרה על ידי חטיבת "דה סוטו" בחברת קרייזלר האמריקאית בין השנים 1952–1954. חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928. חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי. 4 דלתות - סדאן 2 דלתות - קופה (הרדטופ) 5 דלתות - סטיישן "DeSoto Powermaster Six" "DeSoto Powermaster Six 4-Door Sedan overdrive" "DeSoto Powermaster Six 4-Door Sedan Tip-Toe Shift" שעון אנלוגי (אופציונלי) בלמי כוח (אופציונלי) הגה כוח (אופציונלי) הנעה אחורית תאוצה בין 0-100 קמ"ש היא 18.9 שניות (דור שני, סדאן, דגם תמסורת ידנית - 3 מהירויות, דגם "DeSoto Powermaster Six") תאוצה בין 0-100 קמ"ש היא 19.4 שניות (דור שני, סדאן, דגם תמסורת ידנית - 4 מהירויות, דגם "DeSoto Powermaster Six 4-Door Sedan overdrive") תאוצה בין 0-100 קמ"ש היא 23.0 שניות (דור שני, סדאן, דגם תמסורת אוטומטית, דגם "DeSoto Powermaster Six 4-Door Sedan Tip-Toe Shift") קרייזלר דה סוטו איירסטרים דה סוטו איירפלו דה סוטו דיפלומט דה סוטו דה-לוקס דה סוטו סוב-אורבן מדיה וקבצים בנושא דה סוטו פאוורמסטר בוויקישיתוף דה סוטו פאוורמסטר, סרטון באתר יוטיוב דה סוטו פאוורמסטר, בביצוע דגם סטיישן, סרטון באתר יוטיוב דה סוטו פאוורמסטר, סרטון באתר יוטיוב "דה סוטו פאוארמסטר" wildaboutcarsonline.com/cgi-bin/pub9990262549620 "דה סוטו פאוורמסטר" דור שני, שנת 1953 סדאן - מפרט טכני ומידות automobile-catalog.com/make/desoto/full-size_desoto_2gen/full-size_desoto_2gen_powermaster_4-door_sedan/1953 "דה סוטו פאוורמסטר", שנת 1954 סדאן - מפרט טכני ומידות catalog.com/make/desoto/full-size_desoto_2gen/full-size_desoto_2gen_powermaster_4-door_sedan/1954 Gunnell, John (Herausgeber), The Standard Catalog of American Cars 1946-1975, Kraus Publications (1987), ISBN 0-87341-096-3 "דה סוטו פאוורמסטר" - סטיישן luckyoldcar.com/2015-april-auction/033-1953-desoto-powermaster
הופס

Hoops הוא פורטל אינטרנט ישראלי שעוסק בספורט ובמיוחד ב-ליגת ה-NBA שנוסד בשנת 2005, והוא בין אתרי הכדורסל המובילים בישראל על פי נתוני הגלישה. נוסף על הסיקור העיקרי של ליגת ה-NBA, המגזין גם כותב על נושאים נוספים כגון ליגות המכללות (בעיקר כדורסל), כדורסל עולמי, כדורגל, טניס, אופניים, סנוקר, פוטבול, כדור בסיס, שחמט וענפי ספורט שונים. האתר מסקר תחרויות חשובות גם בענפים שלא זוכים לסיקור קבוע באתר כמו אתלטיקה קלה, שחייה, גולף, אגרוף ועוד. מגוון הענפים המסוקרים בא לידי ביטוי במדור "אירועי דיומא". מדור מרכזי באתר הוא טוריו הקבועים (בדרך כלל יומיים) של מנחם לס, פרופסור לביומכניקה ועיתונאי ספורט, הנקראים "מעורב הופס". הטורים כוללים חדשות שוטפות מליגת ה-NBA ומעולם הספורט בכלל, יחד עם סיפורים ותמונות מעברו של לס ושל הליגה ונושאים מתחלפים שונים, ולעיתים אף פינת טבע. כן ישנם מדורים מיוחדים שאינם קבועים כל הזמן אלא בתקופות של פגרות וכדומה כמו "עובדות וסיפורי NBA" על סיפורים מהעבר על שחקנים או קבוצות, ובכל קיץ מריץ האתר "פרויקט קיץ" של סדרת כתבות בנושא מסוים הקשור לליגת ה-NBA. כך למשל, בקיץ 2019 הנושא היה "שחקנים שאסור לשכוח" על שחקנים שלא היו כוכבים גדולים אך הייתה להם תרומה חשובה לקבוצתם או בעלי סיפור חיים מעניין וכדומה, ובקיץ 2021 הנושא היה "לבחור מחדש" את דראפט ה-NBA בטווח השנים 1984-2018. הופס הוקם ב-2005 כפורום NBA על ידי שרון סולומון ושגיא כהן, שני צעירים בסוף שנות העשרים לחייהם. האתר שימש כמוקד דיונים לחובבי כדורסל במהלך אמצע שנות ה-2000, עד להצטרפותו של לס ב-2008, מהלך שגרם להפיכת האתר לפורטל NBA. האתר נרכש על ידי לס ב-2011. עם השנים, בחר לס צוות של עורכים שאחראי על הניהול השוטף של האתר, ובמאי 2021 הוא מינה לתפקיד העורך הראשי את עמיחי קטן, והוא משמש בתפקיד זה כיום. האתר, שמופעל על ידי מתנדבים, שלח נציגים לסוף-שבוע האולסטאר ב-NBA ב-2017, 2018 ו-2020, ולסדרת הגמר של ה-NBA ב-2016-9 ו-2022, נוסף לסיקור שוטף של ליגת הכדורסל האמריקאית. לכתבי האתר אקרדיטציה למשחקי NBA, יורוליג ומשחקי כדורסל אחרים בארץ באופן קבוע, והוא בין אתרי הסיקור בהתנדבות הבולטים בעולם של ליגת ה-NBA[דרוש מקור]. אתר האינטרנט הרשמי של הופס Top Basketball Websites Ranking in Israel in June 2022, Similarweb (באנגלית) השבוע במכללות: פעם ראשונה/יהלי אולמר – Hoops כמה מוקדי עניין לקראת עונת 2022 של היורוליג / צוות הופס כדורסל אירופי – Hoops סיקור מהשטח : ניו-יורק נגד אטלנטה MLS / דן רוזנבלום – Hoops הדרך לשאנז אליזה 2022 (3) – הסיפורים שמאחורי הטור / דוד "פאקו" סעדה – Hoops לקראת אליפות העולם בסנוקר (1) – חוקי המשחק / דוד "פאקו" סעדה – Hoops לקראת פתיחת עונת ה-NFL – כמה אבחנות ותובנות / פריים טיים זק – Hoops הערב זה מתחיל: עונת הבייסבול יוצאת לדרך! / יוני לב ארי – Hoops לקראת אולימפיאדת השחמט / עמיחי קטן – Hoops אירועי דיומא – 22.07.2022 – אופניים ואתלטיקה – Hoops אירועי דיומא – 29.6.22 – שחמט ושחייה – Hoops אירועי דיומא – Hoops מעורב הופס ליום ב' / מנחם לס – Hoops מעורב הופס ליום שני: דרמונד. אלדרידג'. לאורי. רונדו. פינת הטבע – הנץ / מנחם לס – Hoops עובדות וסיפורי נ.ב.א – Hoops פרוייקט "שחקנים שאסור לשכוח" – Hoops לבחור מחדש – Hoops מעורב הופס ליום ד': אני חושש מדימנשיה אז החלטתי על עורך ראשי חדש להופס!!! / מנחם לס – Hoops לזרוח עם הכוכבים -אולסטאר יום שישי חלק א/ גיא א – Hoops גמר ה-NBA משחק 5, גולדן סטייט נגד בוסטון – סיקור משחק / שגב מטוס – Hoops
אלכסנדר קאלאם

אלכסנדר קאלאם (Alexandre Calame;‏ 28 במאי 1810 – 19 במרץ 1864) היה צייר שווייצרי, התמחה בעיקר בציורי נופים אלפיניים. אלכסנדר נולד באָרָבִּי (Arabie), היום חלק מהעיר ווה. אביו עסק בתעשיית השיש. בשנת 1813 עברה המשפחה לנשאטל, אז תחת שלטון פרוסיה, שם בילה קאלאם את ילדותו. בשנת 1820 נפגע בתאונה, שעיוורה את אחת מעיניו. ב-1824 בעקבות פשיטת רגל של אביו איבדה המשפחה את כל הונה ועברה לז'נבה, שם מצא אלכסנדר הצעיר עבודה כפקיד בבנק. ב-1826 נפל אביו אל מותו מבניין ואלכסנדר, בן שש-עשרה בלבד, הפך למפרנס העיקרי של המשפחה ותמך באימו. לצורך השלמת הכנסה ותשלום החובות שהשאיר אביו עסק בצביעת תחריטים של נופים אלפיניים. בשנת 1829 אחד ממעסיקיו זיהה את הכישרון של הנער והפך לפטרונו, בעזרתו הוא החל ללמוד תחת פרנסואה דִידֶה (אנ') מומחה לציורי נוף אלפיני. כמה חודשים אחר כך החליט להקדיש את כל זמנו ללימודי האמנות. מ-1829 החל קאלאם לייצר את צבעי המים של יצירותיו בעצמו, ומשנת 1830 צייר את ציוריו הראשונים בצבע שמן. בעבודה קשה וחריצות הוא החל לצבור מוניטין וב-1834 התחתן עם אָמילִי מונץ-ברגר, מוזיקאית, תלמידתו של פרנץ ליסט. בשנים 1835 ו-1837 הציג את יצירותיו בסלון פריזאי (אנ') שם התוודע לעבודתם של ציירי נוף מודרניים כגון ז'וּל דוּפְּרה (אנ') ותאודור רוסו. בקיץ 1838 נסע קאלאם לאמסטרדם והאג שבהולנד, כדי להתרשם מעבודתם של ציירי נוף הולנדיים מפורסמים. עבודותיו של יאקוב ואן רויסדאל השפיעו עליו במיוחד. שנה לאחר מכן יצירתו Storm at Handeggfall שהתפרסמה בסלון פריזאי זכתה מדליית זהב מדרגה שנייה. מכאן ואילך זכה קאלאם במהירות להכרה רחבה. ב-1841 זכתה יצירתו View of the Valley of d'Asarca במדליית זהב ממדרגה ראשונה ונרכשה על ידי לואי פיליפ וב-1842 זכתה יצירתו Storm-Beaten Oaks בפרס הלגיון של כבוד. סטודנטים מכל רחבי אירופה החלו לבקש ללמוד תחת חסותו והצטרפו לסטודיו שלו. ב-1843 יצא לאיטליה עם פמליה של תלמידיו, שם פגש את המאייר רודולף טפפר שהנציח אותו בספרו Voyage en zigzag, אחד מספרי האיור הקלאסיים של התקופה. ב-1845 נחשב קאלאם כתלמיד שהתעלה על מורו דידה, במה שהייתה המומחיות המשותפת שלהם, נופים אלפיניים תחת שמיים סוערים. יצירותיו שהפיצו את שמו של קאלאם בכל רחבי אירופה מאופיינות בחזית של סלעים, נחלים שוצפים ועצי אורן סחופי רוח, שמעבר להם נשקף הנוף אל הרים רחוקים וגבוהים. הנוף לרוב קיבל חיים בעזרת פרטים מדויקים שקאלאם למד בהתבוננות מעמיקה בטבע. הוא המשיך לצאת למסעות רבים שלקחו אותו לאנגליה (1850), גרמניה והולנד (1852), והים התיכון (1853). בשנת 1855 הציג בתערוכה בפאריס ותפס את תשומת לבו של נפוליאון השלישי אשר רכש ממנו את Lac des quatre cantons. בשנים האחרונות לחייו הוטלו מיסים על העמלות שקיבל מלקוחותיו האריסטוקרטים והמסחריים והמתח פגע בריאותו החלשה. קאלאם, דתי אדוק, שתקן מלנכולי, ומכור לעבודה סבל ממחלות תכופות עד שבשנת 1864 התפרצה בו דלקת קרום הריאה שהכריע אותו. הוא נקבר במנטון, צרפת. Manthorne, Katherine, Bloom, Tricia Laughlin, The Rockies and the Alps: Bierstadt, Calame and the Romance of the Mountains, GILES, 1st Edition, 2018. ISBN 978-1907804960 מדיה וקבצים בנושא אלכסנדר קאלאם בוויקישיתוף
Halibrand

Halibrand היא חברה אמריקאית המייצרת גלגלים (חישוקים) למכוניות המוגדרות כ"מכוניות מרוץ" אשר נוטלות חלק במרוצי מכוניות. החישוקים אותם מייצרת Halibrand מוגדרים "Custom Wheel" (מותאמים אישית). חברת Halibrand נוסדה בשנת 1916 בעיר פטרסון שבניו ג'רזי. החברה נטלה חלק במאמץ המלחמתי במלחמת העולם הראשונה. בשנות השלושים של המאה העשרים עברה החברה לקליפורניה. מטה ומפעל החברה ממוקמים בקולבר סיטי (Culver City) במחוז לוס אנג'לס. המוצר הראשון שייצרה החברה, בשנת 1946 היה חישוקי מגנזיום עבור סוג מכוניות מרוץ "IndyCar" (אנ'). בשנות החמישים בנתה Halibrand חישוקים עבור מכוניות מרוץ המוגדרות "Sprint car racing" (אנ'). כיום הגלגלים מיוצרים תוך שימוש בטכניקות הליהוק של מגנזיום, במוצרי היציקה המובילים של מגנזיום Motorsport כדי להבטיח את קוטר הצמיג ואטימה מדויקת. שיפורים אלה על הגלגל המקורי מסוג "טיובלס" בא כדי לאפשר את השימוש של צמיגים ללא צינורות. כל גלגלי המגנזיום נתפסים בתהליך של הספגה כפולה ובדיקת לחץ סופית, המבטיחה איטום נכון וללא איבוד אוויר. כיום החברה מהווה חלק מחברת Holley. חישוקי מגנזיום המכונים חישוקי סגסוגת קלה, או ג'נטים, מיוצרים מסגסוגת חומרים, הכוללת סוגי מתכת שונים וחומרים נוספים, שמטרתם לחזק את הג'אנטים ולהבטיח את עמידותם לאורך זמן. מקורו של השם חישוקי מגנזיום הוא בכך שהמרכיב העיקרי בג'אנטים הראשונים, שהוצגו בשנות ה-60, אכן היה מגנזיום, אך כיום המתכת העיקרי במרבית הג'אנטים היא אלומיניום. משקל חישוקי המגנזיום נמוך יותר ממשקל חישוקי הברזל, דבר המסייע למערכת המתלים "להיצמד" לכביש ובכך לתרום לאחיזת הכביש ולשיפור איכות הנסיעה. חישוקי מגנזיום מפחיתים את משקל הרכב הכללי ובפרט את הנתון המכונה "משקל בלתי מוקפץ " – שאשר כבר משמו ניתן להבין שהכוונה היא למשקל של הרכב שאינו נתמך על ידי בולמי הרכב ואינו "יושב" במשקלו על הקפיצים, ולפיכך מובן שהמכלולים היחידים אליהם מתייחס המונח משקל לא מוקפץ הוא הצמיגים – כולל הג'אנטים. חישוקי מגנזיום מאפשרים קירור יעיל יותר לבלמים חישוקי מגנזיום נשברים בקלות יותר מחישוקי ברזל, אבל עצם שבירתו עוצרת את האנרגיה של המכה (ג'אנט ברזל אמנם לא ישבר אבל יתעקם ויעביר את אנרגיית המכה לצמיג עצמו). שלושים ושלוש מכוניות המרוץ ממרוץ "Indianapolis 500 Mile" שנת 1964 Halibrand, סרטון באתר יוטיוב חברת "Halibrand" דוגמאות לגלגלי "Halibrand" ebay.com/bhp/halibrand גלגלי מגנזיום מסוג "Halibrand" crosthwaiteandgardiner.com/halibrand-wheel-8-0-wide חברת "Halibrand" (halibrand-engineering-wheels) hotrod.com/articles/1008sr-halibrand-engineering-wheels צמיגי "Halibrand" hemmings.com/magazine/mus/2011/03/Ted-Halibrand גלגלי "Halibrand" hotrod.com/articles/1008sr-halibrand-engineering-wheels גלגלי מגנזיום - חברת "Halibrand" hemmings.com/magazine/mus/2011/03/Ted-Halibrand צמיגי 15-vintage-halibrand factoryfiveparts.com/14867-15-vintage-halibrand-replica-wheels קטגוריות גלגלי "Halibrand" realrodders.com/product-category/aluminum/halibrand חישוקי מגנזיום checkup.co.il/Gants.aspx חישוקי מגנזיום gantim.com/g_art.php
רמו פרוילר

רֵמוֹ מרקו פְרוֹילֶר (בגרמנית: Remo Marco Freuler; נולד ב-15 באפריל 1992) הוא כדורגלן שווייצרי המשחק בעמדת הקשר בבולוניה בהשאלה מנוטינגהאם פורסט ובנבחרת שווייץ. פרוילר התחיל את הקריירה שלו בקבוצת הילדים של הינויל, בגיל 13 הצטרף לוינטרטור. בסוף עונת 2009/2010 הצטרף לקבוצה הבוגרת וערך את הופעת הבכורה שלו בקבוצה ב-1 במאי בניצחון 0–3 נגד שפהאוזן. בקיץ 2010 חתם בגראסהופרס ציריך בה שיחק רוב העונה בקבוצת הנוער, ולקראת סיום העונה הצטרף לקבוצה הבוגרת. בינואר 2012 חזר לווינטרטור מהליגה השווייצרית השנייה. ב-4 במרץ 2012 הבקיע צמד בניצחון 1–4 נגד קריינס. וינרטור דורגה במקום העשירי בליגה טרם הגעתו, ופרוילר הצליח לעזור לקבוצה לסיים את העונה במקום הרביעי. ב-18 בפברואר 2014 פרוילר חתם בלוצרן מליגת העל השווייצרית. ב-2 במרץ פרוילר ערך את הופעת הבכורה שלו בקבוצה במשחק הליגה נגד סנט גאלן. עונת 2014/2015 הייתה עונת השיא של פרוילר בקריירה, בה הוא כבש שבעה שערים ובישל חמישה ב-33 משחקי ליגה. ב-19 בינואר 2016 פרוילר חתם באטאלנטה מהסרייה א' תמורת 2 מיליון אירו. ב-7 בפברואר פרוילר ערך את הופעת הבכורה שלו בקבוצה במשחק הליגה נגד אמפולי. ב-2 במאי 2016 הבקיע את שער הבכורה שלו בקבוצה במשחק הליגה נגד נאפולי. ב-14 באוגוסט 2022 חתם פרוילר בנוטינגהאם פורסט. ב-28 באוגוסט ערך הופעת בכורה בקבוצה, בהפסד 0–2 לטוטנהאם הוטספר. ב-1 בספטמבר 2023 עבר לבולוניה בהשאלה. בסיום העונה חתם על חוזה בקבוצה. ב-1 ביוני 2017 פרוילר ערך את הופעת הבכורה שלו בנבחרת שווייץ בניצחון 0–1 נגד בלארוס. פרוילר נכלל בסגל הנבחרת לקראת מונדיאל 2018. נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024. מדיה וקבצים בנושא רמו פרוילר בוויקישיתוף רמו פרוילר, באתר Transfermarkt רמו פרוילר, באתר Soccerway רמו פרוילר, באתר BDFutbol רמו פרוילר, באתר WorldFootball.net רמו פרוילר, באתר National Football Teams רמו פרוילר, באתר FootballDatabase.eu רמו פרוילר, באתר ESPN Squad Announcement בחשבון הטוויטר הרשמי של נבחרת שווייץ, 9 בנובמבר 2022 Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית)
ישראל כהן (עיתונאי)

ישראל אברהם כהן (נולד בי"ב באדר ה'תשמ"ב, 7 במרץ 1982) הוא עיתונאי חרדי ישראלי. פרשן פוליטי ברדיו קול ברמה ובמספר קווי נייעס ובעל טור דעה בעיתון "הארץ" ובאתר מאקו. כהן נולד וגדל בבני ברק, בוגר ישיבת חזון נחום וחסיד ויז'ניץ. בהיותו נער צעיר נפצע קשה בפיגוע לאחר שבקבוק תבערה הושלך על האוטובוס בו נסע. לאחר נישואיו למד תקופה בכולל אברכים, ולאחר מכן השתלב ככתב בשבועון "מרכז העניינים". בשנת 2010 עבר לאתר "כיכר השבת" ושימש ככתב בכיר. באוגוסט 2018 עזב את עבודתו ב"כיכר השבת", והחל לשמש כפרשן פוליטי ברדיו החרדי קול ברמה, שם הוא מגיש מדי שבוע את התוכנית "על הקצה", יחד עם העיתונאי יעקב גרודקה. כהן מרבה לסקר את התחום הפוליטי החרדי וכן את חצרות הרבנים והאדמו"רים. מלבד בעיתון "הארץ" כותב טורי דעה מדי פעם בעיתון "בקהילה". כמו כן כהן עורך סיורים בבני ברק להכרת המגזר החרדי לאוכלוסייה הכללית. נשוי לגולדה ואב לבן. בינואר 2018 חשף תיעוד של חבר הכנסת משה גפני מספר על הסכם סודי בין המפלגות החרדיות לבין בנימין נתניהו שיאכוף את חוק המרכולים. כשנה לאחר מכן התנצל בפני גפני על הפרסום. לקראת יום השואה ה'תשע"ח עורר סערה בטור שבו תמך בזכותם של חרדים לא לעמוד בצפירה. בשנת תשפ"א שינה את עמדתו, עמד בצפירה ואמר פרקי תהילים לעילוי נשמת החללים. במאי 2018 פרסם תמונה שבה נראה שגריר ארצות הברית בישראל דייוויד פרידמן מחזיק תמונה של הר הבית שבה הוחלף מסגד אל-אקצא בהדמיית בית המקדש. הפרסום גרר ביקורת[דרושה הבהרה] על כהן בעיתון החרדי יתד נאמן. באוגוסט 2018 חייב בית משפט השלום בירושלים את מערכת "כיכר השבת" יחד עם כהן ועיתונאי נוסף, בתשלום של 22,000 ש"ח בגין לשון הרע, בעקבות פרסומים באתר בשנת 2011 שהגדירו אדם כסיקריק. מדיה וקבצים בנושא ישראל כהן בוויקישיתוף ישראל כהן, ברשת החברתית אקס (טוויטר) מאמריו של ישראל כהן, באתר הארץ מאמריו של ישראל כהן, באתר Mako דוד רוטנברג, הילד מבני ברק שאהב את הנייעס הוא היום בכיר בעולם התקשורת, באתר חרדים10, 25 בספטמבר 2018 אלכסנדר כץ, "יש לי תחביב להכיר את בני ברק לסלבס חילונים כמו רינו צרור ונחמיה שטרסלר", באתר אייס, 17 בדצמבר 2015 בתוכניתו "על הקצה" ברדיו קול ברמה 15 בינואר 2019. לא נעמוד בצפירה וזו זכותינו. ישראל כהן באתר מאקו. ישראל כהן מספר: למה השנה עמדתי לראשונה בצפירה?, באתר ערוץ 7 ישראל כהן, ‏השגריר האמריקני ותמונת בית המקדש במקום המסגד המוסלמי, באתר כיכר השבת, 22 במאי 2018 פסק דין הירשמן נ' כיכר השבת, 15 באוגוסט 2018.